Missouri

Missouri er en delstat i midtvesten i USA. Den ble delstat i 1821.«Census Regions of the United States» (PDF). U.S. Census Bureau. Med over seks millioner innbyggere er delstaten den 18. mest folkerike delstaten. De største urbane områdene og byene er St. Louis, Kansas City, Springfield, og Columbia.  Delstatshovedstaden er Jefferson City ved elven Missouri. Delstaten er den 21. mest omfattende i areal og geografisk mangfold. Northern Plains, de nordlige slettene, var en gang dekket av is, deretter gresskledd prærie, og nå preget av dypt jordsmonn som gir stor landbruksproduktivitet. Elven Mississippi danner delstatens østlige grense, og som til sist flyter ut i det myrrike området Missouri Bootheel, det aller sørligste området i Missouri.«Bootheel map and statistics»   , Missouri's Department of Economic Development 

I sør er det berglendte Ozark-området, et skogkledd høyland som gir tømmer og mineraler, og er populært som mål for utendørsaktiviteter.«Ozark Mountain Forests». Terrestrial Ecoregions. World Wildlife Fund. Delstaten grenser til Iowa i nord, Illinois, Kentucky og Tennessee i øst, Arkansas i sør, samt Oklahoma, Kansas og Nebraska i vest.

Det har vært menneskelig bosetning i det området som nå kalles Missouri i minst 12 000 år. Den innfødte mississippikulturen bygde byer og gravhauger før den fikk en tilbakegang på 1300-tallet. Da europeiske utforskere kom på 1600-tallet møtte de indianerstammene Osagefolket og Missouriafolket. Franskmennene etablerte Louisiana, en del av den franske kolonien Ny-Frankrike, og grunnla byene Ste. Genevieve i 1735 og St. Louis i 1764. Etter en tid med spansk styre, anskaffet USA seg området ved Louisiana-kjøpet i 1803.Burgan, Michael (2002): The Louisiana Purchase. Capstone. ISBN 9780756502102. s. 36. Amerikanere fra sørstatenes oppland, inkludert afroamerikanske slaver, skyndte seg inn i det nye Missouri-territoriet. Mange fra Virginia, Kentucky, og Tennessee bosatte seg i området Boonslick (stedsnavnet er avledet fra Boone's Lick Country),«History of region»], Boonslick Historical Society i sentrale  Missouri. 

En stor innvandring fra Tyskland  opprettet Missouri Rhineland.  Missouri spilte en stor rolle i den amerikanske ekspansjonen vestover, minnet ved  monumentet Gateway Arch, en stor stålbue i St. Louis som er 192 meter høyt og 192 meter bredt.«St. Louis Arch» (PDF). Modern Steel Construction. American Institute of Steel Construction. 1963, 3 (4), s. 12–14. Ponniekspressen, Oregon Trail, Santa Fe Trail og California Trail begynte alle i Missouri.«Pony Express National Historic Trail», NPS 

Som en grensedelstat var Missouris rolle i den amerikanske borgerkrigen på midten av 1800-tallet. Etter krigen ble storbyområdene i St. Louis og Kansas City sentre for industrialisering og forretning. I dag er Missouri inndelt i 114 fylker (counties) og den uavhengige byen St. Louis.

Missouri er kulturell smeltedigel av elementer fra midtvesten og sørstatene, et resultat av Missouris historie som en grensedelstat mellom de to regionene. Musikalstilen ragtime, Kansas City-jazz og St. Louis-blues ble utviklet i Missouri. «Missouri Waltz» er Missouris offisielle delstatssang. Steking av kjøtt, barbecue, særlig Kansas City-stilen, finnes både over hele delstaten og mange steder utenfor. St. Louis er også et betydelig senter for ølbryggerier; Anheuser-Busch er en av de største produsentene i verden. Missouri-vin blir produsert i Missouri Rhineland og Ozarks. 

President Harry S. Truman var fra Missouri, og der var også Mark Twain og Walt Disney. Blant de største selskapene i delstaten er Express Scripts, Monsanto, Emerson Electric, Edward Jones, og O'Reilly Auto Parts.

 Etymologi 
Missouri har sitt navn etter elven Missouri, som igjen har navn etter de innfødte missouriindianere, en siouxspråklig stamme. De ble kalt for ouemessourita eller wimihsoorita,McCafferty, Michael (2004): «Correction: Etymology of Missouri» i: American Speech, 79(1), s. 32 i betydningen «de som hadde uthogde kanoner», av de som snakket det innfødte Miami-Illinois-språket. Da illinifolket var den første indianerstammen som europeere møtte i regionen, la de til Illini-navnet til missourifolket.«Missouri»,  American Heritage Dictionary. Arkivert fra originalen den 17. mars 2009 av Wayback Machine.

 Tilnavn 
Missouri har ikke noe offisielt delstatsnavn,«Origin of Show-Me Slogan», State Archives Missouri History (FAQ). MO: Secretary of State. men kalles likevel for «Show Me State», noe som opptrer på bilskilt. Årsaken er at folk fra Missouri har et rykte for å være skeptiske. Denne frasen er ofte tilskrevet en tale av kongressmann Willard Vandiver i 1899 som erklærte:

Det er i samsvar på med å si «Jeg er fra Missouri» som i denne sammenhengen betyr «Jeg er skeptisk i sakens anledning og er ikke lett å overbevise.»«skepticism», The Free Dictionary. Sitat: «from Missouri; Skeptical, doubting, suspicious; unwilling to accept something as true without proof.» Imidlertid har historikere påvist at frasen «show me» allerede var i bruk før 1890-tallet.«I'm from Missouri – Show Me», Barry Popik,  18. januar 2005 En annen kilde hevder at det er en referanse til gruvearbeidere fra Missouri som ble tatt med til Leadville i Colorado for å være streikebrytere. Ettersom de nye ikke var kjent med gruvemetodene måtte de stadig få instruksjoner.

Delstatens offisielle motto er på latin: Salus Populi Suprema Lex Esto, som betyr «La folkets velferd være den øverste lov.»«The Great Seal of Missouri», MO: Secretary of State

 Geografi 
Missouri grenser til åtte andre delstater (det gjør også nabodelstaten Tennessee. Ingen amerikanske delstater grenser mot mer enn åtte andre delstater). Missouri grenser i nord til Iowa, i øst (over Mississippielven) til Illinois, Kentucky og Tennessee, i sør mot Arkansas og i vest mot Oklahoma, Kansas og Nebraska (den siste over Missouri-elven). De to store elvene Mississippi og Missouri renner gjennom staten.

 Historie 

Missouri var egentlig en del av Louisiana-kjøpet, og fikk status som delstat i 1821 som en del av Missouri-kompromisset. Delstaten fikk tilnavnet «Gateway to the West» fordi det var et avgangssted for nybyggere på vei til vesten. Under den amerikanske borgerkrigen var Missouri en av slave-delstatene og forble i unionen, men en stor del av innbyggerne støttet konføderasjonen.

Demografi

Økonomi
Missouri er en ledende amerikansk landbruksdelstat, og har hele 105 000 gårdsbruk, bare overgått av Texas. Brukene er derimot svært små i Midtvest-perspektiv, og subsidiebehovet er ganske høyt per areal. Mye av produksjonsverdien skriver seg fra kjøtt- og dyreprodukter, med 4,5 millioner storfe er delstaten blant de fremste kjøttprodusentene. Grisehold er også svært viktig.

 Økonomiske nøkkeltall verdi % av BNP År. kilde BNP  225,9 mrd US$ 2006, Commerce Dept, Bureau of Economic Analysis, US Arbeidsløshet 4,8% 2006, Labor Dept, Bureau of Labor Statistics, US Andel fattige 11,5% 2005-06, Commerce Dept, Bureau of the Census, US Inntekt per innb 32.705 US$ 2006, Commerce Dept, Bureau of Economic Analysis, US
 Kilde: The World Almanac 2008, side 45 og 555-587. 

 Justis 
Missouri er en av delstatene som praktiserer dødsstraff. En av henrettelsesmetodene er giftsprøyte

Kjente personer
 Robert Altman
 Burt Bacharach
 Josephine Baker
 Tom Berenger
 Chuck Berry
 Edwin Hubble
 Richard Gephardt
 Jesse James
 Rush Limbaugh
 Brad Pitt
 Joseph Pulitzer
 Ginger Rogers
 Harry S. Truman
 Kathleen Turner
 Tina Turner
 Mark Twain
 Dick Van Dyke
 Tennessee Williams
 Jane Wyman
 Eminem
 Chappell Roan

Referanser

 Eksterne lenker 



Kategori:Stater og territorier etablert i 1821